મામલતદારને આપેલા આવેદનપત્ર જણાવ્યું હતું કે, તાલુકામાં ચાલતા વરલી, મટકા, જુગાર, દારૂ, તાડીના વેપલા બંધ થવા જોઇએ, ગેરકાયદેસર રેતી, માટીખનન અટકાવવા, કુકરમુંડાના બોરીકુવાથી મોરંબા તરફ થઇ તાપી નદીમાં મહારાષ્ટ્રમાંથી ગટરના પાણી છોડવામાં આવતા ગંદકીથી મચ્છરોનો ઉપદ્રવ વધતા લોકોના મૃત્યુ પણ થઇ રહ્યા છે, જે અંગે તપાસ કરવી, પી. એચ. સી. ખાતે પૂરતા સ્ટાફના અભાવે આરોગ્ય સેવા પૂરતી મળતી નથી, કુકરમુંડામાં આદિવાસીઓની ૭૩ એએની જમીનોને ભાડા પટ્ટે, ભાગીદારથી, ગીરવે રાખી અભણ-અજ્ઞાાન ખેડૂતોની મજબૂરી ગરીબીનો ગેરલાભ ઉઠાવવામાં આવતો હોય જે અંગે જરૂરી તપાસ કરાવવી જોઇએ, મનરેગા યોજનામાં ભ્રષ્ટાચાર અટકાવી રોજગારી પૂરી પાડવી, આવાસના ચેકો તાત્કાલિક લાભાર્થીઓને મળે તેવી વ્યવસ્થા કરવી, આવી અનેક માંગણીઓ કરવામાં આવી હતી, જો કોઇ પગલાં ન લેવાય તો જનઆંદોલન છેડવાની ચીમકી ઉચ્ચારી છે.